La Clara i l'Albert són uns amfitrions en majúscules. Ens han fet sentir com a casa, com si fóssim coneguts de fa temps. És preocupen del que et cal i et faciliten l'estada tant com poden, tot i que en si, ja tot és perfecte.
L'entorn és un privilegi. S'arriba a la casa per una pista forestal una mica abonyegada, però molt fàcil de transitar i de cop arribes a un oasi en mig dels boscos. És un racó de tranquil·litat i natura que enamora. La finca té cabres, gallines, un cavall, gossos i gats. Teniu una barbacoa i llenya ben a mà, per poder gaudir d'un dinar sota el solet de la Garrotxa.
La casa està superequipada. Llits i coixins còmodes, calefacció en marxa, llar de foc, cuina amb tot el que cal per fer un àpat, bany amb banyera i sempre amb aigua calenta i sobretot, espai. És una casa gran i molt acollidora (crec que les fotos no li fan justícia).
Nosaltres hem estat 5 dies amb nenes d'entre 1 i 11 anys, i ha sigut un regal màgic.
Per la resta, aneu i exploreu la Garrotxa. Paga la pena!
Si esteu dubtant, ja trigueu a reservar!